**ИЗВЛЕЧЕНИЕ**

**ОТ**

**НАРЕДБА ЗА РАДИАЦИОННА ЗАЩИТА**

**(обн. ДВ бр. 16 от 2018 г.)**

**"Високоактивен източник"** е закрит източник, в който активността на съдържащия се в него радионуклид е по-голяма от или равна на съответната стойност на активност, посочена в приложение № 20 (параграф 1, т. 6 от Допълнителните разпоредби).

**"Открит източник"** е източник на йонизиращи лъчения, чиято конструкция не изключва възможност за разпространение на съдържащи се в него радиоактивни вещества при нормални условия на използване на източника по предназначение (параграф 1, т. 26 от Допълнителните разпоредби).

**"Ускорител"** (ускорител на заредени частици) е устройство, което генерира йонизиращо лъчение, като ускорява заредени частици (електрони, протони или други микрочастици с електрически заряд) до високи енергии над 1 MeV (параграф 1, т. 48 от Допълнителните разпоредби).